Kansallisarkisto/Diplomatarium-Fennicum huggingface dataset:
Date: 1332
Language: latina
Document type: Historiateokset/tapahtumakoosteet/narratiivit

Item [anno Domini m°ccc°xxxij,° die iij:a decembris,] misi vnum nuncium ad ecclesiam Aboensem in insula Finlandie et dedi sibi pro laboribus, expensis et pro naulo – iiij marc. den. sueuorum et tenui ipsum in expensis ante et post per mensem et amplius. Item dedi vni cursori domini Karoli Nesconingsson militis, domini terre seu regentis terram Finlandie, cui commisi alium processum, timens ne alius nuncius propter hyemem illuc venire non posset, dedi dicto cursori – j marc. den. sueuorum. Item [anno Domini m°ccc°xxxiij,°] die xv aprilis, misi iterum nuncium ad dominum episcopum Aboensem, cui dedi pro maris transitu et pro expensis – iij marc. den. sueuorum.
Date: 1332
Language: latina
Document type: Piispat, Asiakirjat

Vniuersis presentes litteras jnspecturis ffrater Petrus, diuina miseracione archiepiscopus Vpsalensis, salutem in Domino sempiternam. Nouerint vniuersi, quod nos litteram bullatam sanctissimj in Christo patris, felicis recordacionis, domini Johannis pape xxij, non ratam, non abolitam, nec in aliqua sui parte viciatam vidimus, legimus et diligenter perspeximus, cuius tenor sequitur in hec verba: Johannes episcopus, seruus seruorum Dei, dilectis filiis electo et capitulo Vpsalensi (etc. Se n. 23).
Date: 1332
Language: latina
Document type: Piispat, Kirjeet

Litteræ Benedicti episcopi anno 1332 [datæ] de templo lapideo in Lijkis exstruendo.
Date: 1333
Issuing place: Kustö
Country: Suomi
Language: latina
Document type: Kirkolliset, yleiset, Asiakirjat

Vniuersis presentes litteras inspecturis Johannes, curatus jn Vanø, Sueno et Benedictus, fratres sui, salutem in Domino sempiternam. Per presentes nouerint vniuersi, nos venerabilj patri, domino Benedicto, Dei gracia episcopo Aboensi, vnum fyærdingxbol et vnum atansbol terre in villa, dicta Jumalaby, in Alandia pro quarta pelle tributj episcopalis de Tauastia, que per officiales domini Karulj² de ecclesia Haw³ sublata fuit, inpignerasse, tali tamen prehabita racione, quod si predicta pellis aut eiusdem valoris sufficiens in predictam ecclesiam Haw infra festum sancti⁴ Martini futurum proximum restituta non fuerit, memorata terra, in quantum se pro octoginta marchis denariorum extendit, eidem patri venerabilj memorato et ecclesie remanebit perpetuo possidenda. Jn cuius⁵ rei testimonium, quia sigilla propria non habuimus, sigilla virorum discretorum Hermanni Hundæbæth⁶ (ͻ: -bæch) et Nicolaj Fi[n]llandh⁷, ciuium Aboensium, presentibus duximus apponenda. Actum Kustu anno Dominj mcccxxxº tercio⁸, jn dominica passionis.
Date: 1333
Language: latina

Item anno quo supra (m°ccc°xxxiij), die xxiij mensis maij, recepi a domino episcopo Aboensi per manus domini Elaui Gregorij, canonici Aboensis, pro oblato subsidio per ipsum dominum episcopum Aboensem – xxij sol. gross. Turonensium.
Date: 1333
Language: latina
Document type: Historiateokset/tapahtumakoosteet/narratiivit

Item anno quo supra (m°ccc°xxxiij°), die xxiij maij. Recepi a domino Elauo, canonico Aboensi, nomine domini episcopi Aboensis de fructibus beneficiorum vacancium in ciuitate et diocesi Aboensibus per biennium – xiij sol. cum iiij den. gross. Turonensium computato pro xv marcis den. sueuorum. Item anno quo supra [m°ccc°xxxiij°], die xxiij mensis maij. Recepi a domino episcopo Aboensi per manus domini Elaui Gregorij, canonici Aboensis, pro oblato subsidio per ipsum dominum episcopum Aboensem – xxij sol. gross. Turonensium.
Date: 1333
Language: latina
Document type: Historiateokset/tapahtumakoosteet/narratiivit

Anno Domini m°ccc°xxxiij,° die ij mensis Junij. Recepi a domino Petro, episcopo Scarensi, per manus domini Karoli, camerarij sui, de legatis factis in subsidium terre sancte tam per ipsum quam per alias diuersas personas, quas nominare noluit – – – – – – – – – – – – – – – – – – – – – – – – – – – – – Item iiij:or timbrias de pellibus varijs de Finlandia, valoris – viij sol. gross. Item vnam timbriam pellium martalinarum valoris – v sol. gross. Turonensium.*
Date: 1333
Issuing place: Hattula
Country: Suomi
Language: latina
Document type: Paikallishallinto, Asiakirjat

Vniuersis presentes litteras inspecturis Karolus Næskonunxson, miles, salutem in omnium saluatore. Tenore presencium protestor euidenter, me reuerendo viro domino Hinzoni, rectori ecclesie Kyckalum, bona dicta Steensbøle cum quibuscunque eorum adiacenciis in possessionem perpetuam secundum auctenticum legum tenorem legaliter adiudicasse; vnde sigillum meum presentibus est appensum. Scriptum Hattalum anno Dominj mcccxxxiij, 5:ta feria proxima ante festum beati Dionisii et sociorum eius.
Date: 1333
Language: venaja
Document type: Historiateokset/tapahtumakoosteet/narratiivit

Detta år [1333] lade Gud Litthaviske fursten Narimont, i dopet kallad Gleb, son till Litthaviske storfursten Gedimin, på hjärtat (att han borde kristnas; Narimont) skickade till Novgorod och yttrade sin önskan att knäböja för heliga Sofia; och Novgoroderna sände Gregor och Alexander efter honom och bjödo honom till sig; och han kom till Novgorod, viljande knäböja, i oktober månad; och Novgoroderna mottogo honom med heder och kyste korset för hela Novgorod, alla för en; och man gaf honom Ladoga och Orechov och Karela och Karelska landet och hälften af Koporie till arfgods för honom och hans barn.
Date: 1334
Language: latina
Document type: Historiateokset/tapahtumakoosteet/narratiivit

Item anno Domini m°ccc°xxxiiij, die xviij:va aprilis. Recepi a domino episcopo Aboensi et capitulo ecclesie Aboensis per manus prioris et conuentus fratrum predicatorum Lybicensium racione restantis decime sexannalis insolute de ciuitate et diocesi Aboensibus – xiij libr. gross. Turon.
Date: 1334
Issuing place: Kustö
Country: Suomi
Language: latina
Document type: Piispat, Asiakirjat

Venerabili in Christo patri ac domino, domino Petro, miseracione diuina archiepiscopo Vpsalensi, Benedictus, eadem gracia episcopus Aboensis, debite subiectionis reuerenciam cum salute perpetua et presenti. Quia vocati per litteras reuerende paternitatis vestre ad concilium in persona propria legittimis inpedimentis prepediti venire non potuimus vllo modo, que quidem inpedimenta in littera nostra inclusa, quam vobis misimus, aliqualiter continentur, rogamus reuerendam paternitatem vestram per presentes, quatinus nos per dilectos filios nostros latorespresencium dominos, videlicet Sighuardum, ecclesie nostre canonicum, ac Johannem, cappellanum nostrum, a concilio supradicto habere dignemini excusatos, quos quidem dominos Siguardum et Johannem in omnibus agendis et ordinandis per vos ac reuerendos confratres nostros in sepedicto concilio nostros necnon et capituli nostri veros et legittimos procuratores constituimus ista vice. Scriptum Kwstu anno Domini m°ccc°xxx° quarto, die beati Georgii martiris.
Date: 1334
Issuing place: Stockholm
Country: Ruotsi
Language: latina
Document type: Kuninkaalliset, Kirjeet

Magnus, Dej gracia rex Suecie, Noruegie et Skanie, omnibus Finlandiam, Nylandiam, Alandiam, Tauastiam et Satagundiam inhabitantibus jn Domino dileccionem, graciam et salutem. Super variis, que vos in paupertate redegerant, grauaminibus merito miseracione motj, ex specialj vobis gracia indulgemus, quod de iugis boum, dictis vobiscum krokæ, que quisquam vestrum vltra ea, que nunc habe(n)t, jndustria sua, domino largiente, superlucrari poteri(n)t, per quatuor annos continuo obsequentes nullas penitus soluciones iurj nostro debitas exhibebit. Quia insuper nonnullas siluas penes vos incendio esse destructas jamque, licet ad inhabitandum aptas, omnino desertas jacere didicimus, jdeo huiusmodi terre spacia, dummodo ea legittimi excolere noluerint uel nequierint possessores, aliis quibuscunque eadem ad excolendum assumendum (ͻ: -mere) oneraque iuri nostro ex eis debita portare volentibus dimittimus et exponimus per presentes, ita tamen quod dilectus nobis Æringislo Anderson uel substituti eius per eos, qui partem uel partes dictorum spaciorum occupare voluerint, super hoc requirantur, suamque ex parte nostra exhibeant licenciam specialem. Qua quidem preuia quidquid vnusquisque de premissis excolendum et inhabitandum optinuerit, hoc sibi suisque heredibus perpetuo cedat iure. Preterea volumus et auctoritate presencium ordinamus, vt bona, que tributorum et exhibicionum ad nos spectancium grauaminibus subjacentes bonorum suorum libertate congaudentibus ex nunc jn posterum vendiderint, omnibus nichilominus pristinis exhibicionum oneribus subjaceant in futurum. Datum Stokholmis anno Dominj mcccxxx quarto, sexta feria proxima ante Philippi et Jacobj apostolorum.
Date: 1334
Language: latina
Document type: Kuninkaalliset, Piispat, Asiakirjat

Omnibus presens² [scriptum] cernentibus Magnus, Dei gracia rex Suecie et Noruegie, et Benedictus, eadem gracia episcopus Aboensis, salutem jn Domino sempiternam. Nouerint vniuersi tam posteri quam moderni, quod nos in sedacionem controuersie inter dominos curatos ecclesiarum terre Tauastie³ ex vna parte, et rusticos ibidem ex altera, diutissime non sine grauissimis animarum periculis ventilate, inter ipsos in presencia nobilium virorum dominorum Gregorii Magnusson, dapiferi, Kanuti Folkeson et Karolj Neskunusgusson(!)⁴, militum, et Petri Joansson⁵, armigeri, composicionem et pactum fecimus et stabilimus infrascriptum, videlicet quod singulis curatorum per parrochianos suos de quolibet aratro due carpe ordej planate, wlgariter dicte strucne carpe⁶, jtem racione apparatus vna planata carpa auene et nichil amplius nomine apparatus⁷, jtem tantum feni de tribus aratris, quantum de vno aratro ad castrum dari et deferri solet⁸. Omnia vero alia iuri⁹ sacerdotalj debita, quomodolibet nominata, secundum antiquitus inductam consuetudinem annuatim exequi amodo in perpetuum tenebuntur. Cui pacto et statuto nostro quicumque, siue clericus in¹⁰ premissa expetendo, siue laycus in eadem erogando, contraire presumpserit¹¹, ipsum pena amissionis xl¹² marcarum statuimus puniendum, quarum quidem dimidietatem episcopalj iurj et vsui decreuimus applicandum. Jn cuius euidenciam sigilla nostra et sigilla supra nominatorum nobilium presentibus est¹³ (ͻ: sunt) appensa. Datum anno mccctrecesimo quarto¹⁴, dominica proxima post Egidii abbatis.
Date: 1334
Language: latina
Document type: Piispat, Kirkolliset, yleiset, Asiakirjat

Benedictus, Dej gracia episcopus Aboensis, totumque capitulum ibidem omnibus presens scriptum cernentibus jn Domino salutem sempiternam. Noueritis, nos vidisse et diligenter perspexisse litteras illustris principis domini Magni, Dej gracia regis Swecie, Norwegie et Skanie, non abolitas nec in vlla sui parte viciatas, quarum tenor erat talis: Magnus, Dej gracia rex Suecie (etc. Se n. 74). Jn cuius recognicionis testimonium sigillum nostrum vna cum sigillo capitulj presentibus sunt appensa.
Date: 1335
Language: latina
Document type: Kirkolliset, yleiset, Asiakirjat

Vniuersis presentes litteras inspecturis Ascerus, curatus in Saw, salutem jn Domino sempiternam. Olim rex gloriosus et eximius profetarum, Dauid, cepit religiosa cogitacione moueri, jndignum estimans, vt nullam adhuc Dominus Sabaot domum haberet in terris, ipse vero domum inhabitaret regie dignitatis. A simili videtur indecens et incongruum nimis esse, quod, ecclesiis ruralibus per dyocesim Finlandensem competenter exstructis et decenter ornatis, ecclesia Aboensis, aliarum mater eiusdem dyocesis ecclesiarum et domina, deserta quasi appareat oculis intuencium et plurimum ruinosa. Jdcirco hiis ego Ascerus motus racionabilibus inductiuis, volens nimirum anime mee de domo non manufacta in celis salubriter prouidere, sanus mente et corpore confero, ex consiliovenerabilis patris, domini mej Benedicti, episcopi Aboensis, et capituli sui, omnia bona mea, jntuitu persone seu eciam ecclesie acquisita, Corpalum jn parrochia Saw sita, cum omnibus pertinenciis jntegraliter absque omni penitus excepcione ad fabricam euisdem ecclesie Aboensis, donec fuerit consummata, deinceps vero pro vino ad sacrificium altaris eiusdem ecclesie uel cera emendis, prout magis videbitur exponenda, prouiso, quod vna marca denariorum sweue monete de pensione eorundem bonorum deputetur pro anniuersario meo, annis singulis celebrando die semper, quo synodus terminatur, hoc est iiijº ydus Septembris. Nos (ͻ: Ne) igitur vlla vnquam hominum obliuio, negligencium jncuria seu malicia peruersorum valeat hanc meam ordinacionem jn posterum jnfringere seu eciam aliqualiter immutare, peto, presentem litteram sigillis prefati venerabilis patris, domini mej Benedicti, episcopi Aboensis, et sui capituli roborari. Actum et datum anno Domini mºcccºxxxvº, jn festo sancti Henrici episcopi et martiris.
Date: 1335
Language: latina
Document type: Paikallishallinto, Asiakirjat

Omnibus presens scriptum cernentibus Æringislo Andrisson, aduocatus Aboensis, salutem in Domino sempiternam. Nouerint vniuersi, quod super controuersia, que versabiliter (ͻ: versabatur?) inter dominum Henricum, curatum in Haw, ex vna parte, et vnum rusticum in parrochia Borga, Ericum nomine, ex altera, super dimidietate prediorum in Steensbøle, diligenti inquisicione et examine comperi, eadem predia predicto domino Henrico vero jure et integro successisse et predictum rusticum contra ipsum illegaliter contendisse. Vnde, quia nobilis miles, dominus Karolus, antecessor meus, huius negocij veritatem discernens et intelligens, eidem domino Henrico memorata predia adiudicauerat, ipsius iudicium per presentes stabilio et confirmo, mandans firmiter et districte, quatenus ne quis vlterius sepedictum dominum Henricum seu heredes suos in hac parte super predictis bonis inpetere vel molestare presumat, prout vlcionj regali noluerit subiacere. Datum anno Dominj mºcccºxxx quinto, dominica septuagesime.
Date: 1335
Language: latina
Document type: Yksityiset, Asiakirjat

Omnibus presens scriptum visuris et audituris Tyddi Kiæpunj² salutem in Domino sempiternam. Notum sit omnibus, quod ego propter bona et predia in villa Stensbøle, in parrochia Borgha sita, que a venerabilj patre, domino Benedicto, Dei gracia episcopo Aboensi, tytulo permutacionis iam recepi, bona mea in Rimitto, iuri tamen finnonico subiecta, cum suis aduentibus agris, pratis, pascuis, siluis, aquis et scopulis, eidem domino episcopo in presencia capituli Aboensis et ciuitatis ibidem trado et assigno eodem permutacionis tytulo et causa in perpetuum possidenda. Hac legittima scotacione secundum morem terre plenum dominium et proprietatem predictorum bonorum in eundem dominum episcopum transfero pleno iure. Jn cuius mutacionis, assignacionis³, tradicionis et translacionis euidenciam sigilla capituli Aboensis et ciuitatis jbidem presentibus apponenda postulaui. Actum anno Dominj mºcccºxxxº quinto, jn profesto apostolorum Philippi et Jacobj.
Date: 1335
Issuing place: Åbo
Country: Suomi
Language: latina
Document type: Piispat, Asiakirjat

Jn nomine Dominj amen. Cum anno eiusdem mcccxxx quinto¹, in profesto beatj Olaui regis et martiris, coram nobis, fratre Petro, Dei gracia archiepiscopo Vpsalensi, in partibus orientalibus nostre prouincie, videlicet in dyocesi Aboensi, visitacionis officium agentibus, inter venerabilem fratrem nostrum, dominum Benedictum, Dej gracia episcopum ibidem, ex vna parte, et inhabitatores terre Tauastie² ex altera, super quadam parte decime episcopalis sue³, que vocatur quarta pellis, varia questio verteretur⁴, nos, super hoc veritatem diligencius inquirentes, jnuenimus tam⁵ per testimoniales quorundam discretorum litteras quam per confirmaciones eorundem et alia viua testimonia, quas et que idem dominus episcopus pro sua parte fundanda produxit, sicut alias et sepius coram venerabili patre, domino Olauo, felicis memorie, olim archiepiscopo Vpsalensi, predecessore nostro, produxerat, predecessores suos ita eandem quartam pellem sicut alias tres optinuisse diucius pro iure debito et leuasse, licet vnus ipsorum bone memorie, dominus Magnus⁶, olim⁷ episcopus ibidem, predicta terra⁸ Tauastie per ruthenos crudeliter deuastata, incolis eiusdem pia compassione misertus, eos a predicte pellis exhibicione, de specialj gracia saluoque iure istius et aliorum successorum suorum, ad tempus supportandos⁹ dicitur habuisse, quam graciam tanquam pro iure¹⁰ seruare postea¹¹ voluerunt. Jdcirco, Dei nomine jnuocato peritorumque communicato consilio, prefato domino episcopo suisque successoribus sepedictam quartam pellem adiudicandam fore perpetuo auctoritate metropolitana censuimus in hiis scriptis; omnibus et singulis predictam terram inhabitantibus firmiter jniungentes, quatenus sibi uel suo certo mandato tam de ista pelle quam de decimis suis, quas diuino et humano iure ac eciam longeua terre consuetudine leuare tenetur, cum integritate debita annis satisfacere singulis non omittant. Datum anno die et loco supradicto.
Date: 1335
Language: latina
Document type: Piispat, Asiakirjat

Vniuersis presentes litteras inspecturis ffrater Petrus, diuina miseracione archiepiscopus Vpsalensis, salutem jn Domino sempiternam. Noueritis, nos litteras magnifici principis, domini Magni, Dei gracia Swecie et Noruegie regis illustris², sub jpsius vero et saluo sigillo vidisse et diligenter inspexisse tenorem, qui sequitur, de verbo ad verbum continentes: Magnus, Dei gracia rex Suecie et Noruegie, dilectis sibi in Christo omnibus parrochiam Sauilax inhabitantibus (etc. Se n. 52). Jn huius autem visionis seu inspeccionis euidenciam sigillum nostrum presentibus est appensum. Datum anno Domini mcccxxx quinto,³ feria 2:a proxima ante diem beatj Laurencii martiris.
Date: 1335
Issuing place: Åland
Country: Suomi
Language: latina
Document type: Piispat, Asiakirjat

Vniuersis presentes litteras inspecturis ffrater Petrus, diuina miseracione archiepiscopus Vpsalensis, salutem jn Domino sempiternam. Per presentes notum facimus tam posteris quam modernis, quod anno Dominj mºcccxxx quinto, dyocesim Aboensem nostre Vpsalensis prouincie metropolitana auctoritate visitantes ac jn terra Alandie dicte Aboensis dyocesis circa festum beatj Laurencij gracia visitacionis huiusmodj constitutj, venerabilem fratrem nostrum, dominum Benedictum, Dei gracia episcopum Aboensem, ex communi tam clericorum quam laycorum terre Alandie prefate consensu et concordi beneplacito auctoritate ordinaria jnuenimus statuisse, quod pars decime de foca, que pro vsu fabrice ecclesiarum parrochialium supradicte terre antea consueuerat exhiberj, ad mensas presbiterorum parrochialium ecclesiarum earundem, in immensi grauaminis intuitu, quod racione hospitalitatis sustinere noscuntur, de cetero cedere et pertinere perpetuo debeat in futurum. Nos igitur statutum huiusmodi, sicut racionabiliter factum est, approbantes, ipsum ad predictorum tam dominj episcopi, fratris nostri, quam clericorum et laicorum preces et instancias metropolitana auctoritate duximus confirmandum; mandantes tenore presencium auctoritate qua supra, idem statutum ab omnibus et singulis antedicte terre Alandie jncolis ex nunc perpetuo jnuiolabiliter obseruarj. Jn cuius nostre confirmacionis testimonium sigillum nostrum presentibus est appensum. Datum anno et tempore supradictis.
Date: 1335
Language: ruotsi
Document type: Paikallishallinto, Asiakirjat

Bekänner iag Sigfred Bertilsson för alle the gode män, som thetta mitt öpne bref se eller läse, att anno Domini 1335 war iag i Nedre Sattegunde att uppwisa theris ägaskillnom, och wori thesom råå a skilldom fundin, som nembdis, först: Karhiawaha, Pällimatkanoija, Kafhijomäki, Sohojåensos, Erimeisränko, Källarnomin, Päxenpätäjä, Kulta, Kipperkallin, Lähilächte, Sohostensilta, Liustensari, Pappin Sohon Kullast, then wire ware Nomenåijenniska, Sohon Karfsten ojan sos; tho wari ock thesse gode män med mig, som ähr först: Hendrich Johansson Såuda, Bertil Nielsson Sorkis och Johan Matsson Pålssa. Här på badom wij den gode man her Andrei Edwardsson trygad sitt sigill här nedanföre på åhr, som föreskrifwet är.
Date: 1335
Language: latina
Document type: Kaupungit, Tili- ja pöytäkirjamerkinnät

Item Henricus de Abo et suus socius, qui ipsum volnerauit et quem ipse volneravit, pro excessu adhuc satisfacere teneantur.
Date: 1335
Language: latina
Document type: Piispat, Asiakirjat

Nouerint vniuersi, quod nos Benedictus, diuina miseracione episcopus Aboensis, litteras habemus venerabilis patris, dominj fratris Petri, eadem gracia archiepiscopi Vpsalensis, [vidisse] in hunc modum: Jn nomine Dominj amen. Cum anno eiusdem (etc. Se n. 80). Jn cuius rei testimonium sigillum nostrum presentibus est appensum.
Date: 1336
Issuing place: Åbo
Country: Suomi
Language: latina
Document type: Yksityiset, Asiakirjat

Omnibus presens scriptum cernentibus Hennikinus Øsara [et] Cristina, Øsors maritus (ͻ: -ta), salutem in omnium saluatore. Tenore presencium declaramus vniuersis protestantes, nos possessionem prediorum nostorum in insula nostra, dicta Lunta, prout iure hereditario possedimus, dilecto nobis domino Henrico, curato in Tenalum, iuxta consensum et beneplacitum omnium heredum nostrorum vendidisse pro sue voluntatis libito co[m]mutandam ac sine contradiccione qualibet ordinandam. Vt autem huiuscemodi vendicio seu apropriacio in posterum firmior solidiorque perseueret, ne per nos seu per quoscunque heredes nostros impediri seu retractari valeat, presentem cedulam sigillis domini Laurencij Conradi pictoris, Iohannis Ionisson, Thetmari et Conradi Paris vna cum sigillo proprio duximus roborandam. Scriptum Abo anno Dominj mcccºxxxvjº, fferia quinta ante dominicam Oculj.
Date: 1336
Language: latina
Document type: Piispat, Kirjeet

Benedictus, Dej gracia episcopus Aboensis, dilectis in Christo filiis omnibus Alandiam inhabitantibus jn Domino dileccionem et salutem. Quamuis laycis, quantumcunque deuotjs, disponendi de rebus ecclesie nulla sit attributa facultas, quos obsequendi manet necessitas, non auctoritas inperandi, nos tamen magis diligimus, subditos nostros jnduci ad faciendum, quod iustum est, mansuetudine quam rigore. Hinc est, quod ad instanciam domini nostri archiepiscopi, ex consensu nichilominus et beniuolencia plurium de vobis tunc presencium et eciam meliorum, clericis curatis in Alandia totam integram decimam de foca absque diuisione qualibet nos adiudicasse recognoscimus per presentes. Volumus igitur et districte precipiendo mandamus, quatenus singuli vestrum curato in sua parrochia integram decimam de foca, vt premittitur, exhibere studeatis, prout censuram ecclesiasticam volueritis euitare. Datum anno Dominj mcccxxxvj, tercio nonas Marcij, nostro sub sigillo.
Date: 1336
Issuing place: Åbo
Country: Suomi
Language: latina
Document type: Yksityiset, Asiakirjat

Omnibus presens scriptum cernentibus Jacobus Korlafas salutem in Domino sempiternam. Tenore presencium notum facio vniuersis, me viro discreto Gerardo Pariis, ciui Aboensi, curiam meam in Hirwisalo sitam, cum omnibus suis adiacenciis infra sepes et extra, videlicet agris, pratis, siluis, pascuis, piscarijs et aliis quibuscunque in humido et sicco sibi attinentibus, pro centum viginti marchis denariorum sweue monete sub vero et legali vendicionis titulo, cum requisicione dilecte consortis mee, Gertrudis, et beniuolencia ac aliorum amicorum suorum et propinquorum, plenarie dimisisse dicto Gerardo ac heredibus suis, absque impeticione mea vltra (ͻ: vel) meorum heredum quorumcunque, in perpetuum possidendam. Jn cuius rei euidenciam firmiorem sigilla venerabilis patris, domini Benedicti, Aboensis episcopi, ac aliorum nobilium, videlicet Eringislonis Andreasson, aduocati Finlandensis, prioris conuentus fratrum predicatorum jn Abo, Cristiærni Skerebek et ciuitatis Aboensis supradicte vna cum sigillo proprio jnstanter peto presentibus coapponi. Scriptum Abo anno Dominj mº cccº tricesimo sexto¹, secunda feria pasche. Testes autem huius facti, dicti fastæ, sunt isti, videlicet Nicolaus Hokonson², Conradus pictor, Thetmarus sutor et Nicles Hwite, ex parte mea; ex parte vero Gerardi: Mathias Skæliæ, Falco, Thetmarus Lydelsket et Henikinus Lydelsket³; forskælaman autem Kysill.
Date: 1336
Issuing place: Åbo
Country: Suomi
Language: latina
Document type: Yksityiset, Asiakirjat

Omnibus presens scriptum cernentibus Jacobus¹ Sorlofan²(!) salutem jn Domino sempiternam. Tenore presencium recognosco me a viro discreto Gerardo Pariis³ omne precium mihi promissum, videlicet centum viginti⁴ marchas sweuorum denariorum, pro bonis meis⁵ predialibus jn Hirwesalo sitis, sibi per me venditum (ͻ: -tis), integraliter subleuasse, quare ipsum Gerardum heredesque suos quoscunque super secundaria requisicione dictorum denariorum, per me jam integraliter leuatorum, liberos per presentes facio et quittatos. Jn cuius recognicionis testimonium sigillum meum presentibus est appensum. Scriptum Abo anno Dominj mcccxxxº sexto⁶, fferia secunda⁷ pasche.
Date: 1336
Language: latina
Document type: Piispat, Kirjeet

Ffrater Petrus, diuina miseracione archiepiscopus Vpsalensis, discretis viris vniuersis laicis terram Alandie inhabitantibus jn Domino dileccionem et salutem. Quia anno preterito, cum apud vos vjsitacionis officium ageremus, per nos et venerabilem fratrem nostrum, dominum Aboensem episcopum, tota decima de foca absque diuisione qualibet presbiteris curatis terre vestre de plurium et pociorum vestrorum consensu et beniuolencia fuerit adiudicata, vobis sane consulimus et salubriter vos monemus, quatenus ne quis vestrum hoc iudicium infringere presumat uel ei ausu temerario contraire, sed pocius integram ipsam decimam, presbiteris curatis vestris racionabiliter ymmo necessario propter plures causas assignatam, studeat fideliter exsoluere, vt tenetur mercedem a summo iudice recepturus. Datum anno Dominj mcccxxx sexto, jn profesto beati Barnabe apostoli, nostro sub secreto.
Date: 1336
Issuing place: Stockholm
Country: Ruotsi
Language: latina
Document type: Paikallishallinto, Asiakirjat

Omnibus presens scriptum cernentibus Peter Ionesson, miles et advocatus Wyborgensis, salutem in Domino sempiternam. Cum qua[n]dam litteram, per reverendos et discretos viros consules civitatis Revaliensis confectam, super testimonio bonorum Henrici de Like et aliorum concivium civitatis eiusdem mihi directam, in ignem proiecerim et totaliter destruxerim, tenore presentum recognosco, quod vigor et virtus supradicte littere per me iam destructe debea[n]t non inmerito penitus aboleri. Ut autem pro calumnia malignantium nichil de contentis in destructa littera malitiose resurgat, et mentio, quam omnino reputo detestabilem, nulla fiat in posterum, presentem paginam meo sigillo duxi in premissorum testimonium muniendam. Datum Stocholmi anno Domini mcccxxxvi, die Iacobi apostoli.
Date: 1336
Issuing place: Viborg
Country: Suomi
Language: latina
Document type: Paikallishallinto, Kirjeet

Honorabilibus uiris et discretis magistris consulum Reualie ceterisque ibidem Petrus Jonson, Viborgensis prefectus, in Domino sinceram dilect[i]onem et salutem. Veniens ad me nuncius vir et conciuis Rigbodæ vnam literam ex parte vestra a me, que uos tangit, deligenter inquisiuit, quam cum diligencia inter res magnas quesiui, illam inuenire non potui. Cum in Sueciam rediero, uolo illam querere et diligenter inuestigare inter res magnas et vobis libenter restituere, si illam inuenio. Paratus ero pro uobis, que uobis grata nouero, in quibus a uobis requeror. Datum Wiborgh anno Domini m°ccc°xxxvi, in die inuencionis beati Stephani.
Date: 1336
Issuing place: Vårfruberga
Country: Ruotsi
Language: latina
Document type: Paikallishallinto, Kirjeet

Vniuersis presencia uisuris uel audituris Peter Jonesson, miles et aduocatus Wiiborgensis, salutem in Domino sempiternam. Nouerint vniuersi me honestis viris conciuibus Reualiensibus liberam autoritatem ac bonam licenciam mercandi in tribus ciuitatibus absque vllo inpedimento dedisse, videlicet in Wiiborch, in Weckelax et in Wiirlax, et ipsos ibidem vna cum meis subditis in omni honore ac reuerencia promouentes. Datum in claustro Vrowenberch anno Domini m°ccc°xxxvj,° sequente die Michaelis.
Date: 1337
Issuing place: Åbo
Country: Suomi
Language: latina
Document type: Paikallishallinto, Asiakirjat

Omnibus presens scriptum cernentibus Æringislo Andreas[son], prefectus terre Finlandensis, in Domino salutem sempiternam. Nouerint vniuersi tam posteri quam presentes, quod discreto viro domino Olauo (ͻ: Elauo), canonico ecclesie Aboensis, do et assigno a[u]ctoritate domini mej regis, qua fungor, siluam quandam de nouo occupandam et colendam, infra limites parochis (ͻ: -ie) Rusku sitham, Sexu nominatam, subiciensque eam iuri sweuico quoad exhibiciones exhibendas sicut alias siluas de nouo occupatas, quam quidem siluam per Haquinum Ripsa et alios sex discretos j[n] quatuor limites limitari feci et disiungi, sub tributo quatuor marcarum butiri cum aliis iure omnibus procumbentibus et (ͻ: ex) more annuatim persoluendo. Jnfimo te sicut et alios occupatores siluarum de nouo, infra hinc et quatuor annos inclusiue, a tributo et omni solucione extraordinaria habere uolo supportatum. Jn cuius donacionis, assignacionis et limitacionis euidenciam sigillum meum presentibus est appensum. Datum Abo anno Domini mcccºxxxºvijº, jn die Marie Magdalene.
Date: 1337
Issuing place: Åbo
Country: Suomi
Language: latina
Document type: Keskushallinto, Kirjeet

Gregorius Magnusson, illustris regis Suecie dapifer, omnibus et singulis parrochiam Sauilax³ inhabitantibus jn Domino dileccionem et salutem. Noueritis, nos predicti dominj nostri regis, veras et saluas et cum minori ipsius sigillo pendentj signatas, vidisse litteras in hec verba: Magnus, Dei gracia rex Suecie et Noruegie, dilectis sibi in Christo omnibus parrochiam Sauilax⁴ inhabitantibus (etc. Se n. 52). Volumus igitur et vobis firmiter precipiendo mandamus, quatenus predicto domino Aboensi episcopo decimas et tributa sibi per vos debita iuxta formam et modum supradicti mandatj dominj nostri regis expedite et sine contradiccione qualibet exsoluere et exhibere nullatenus omittatis, prout graciam predicti dominj nostri regis et nostram diligitis et fauorem. Datum jn castro Aboensi anno Dominj m ccc xxx septimo⁵, feria tercia proxima post festum exaltacionis sancte crucis.
Date: 1337
Language: latina
Document type: Paikallishallinto, Asiakirjat

Ego Laurencius Pætærsson, aduocatus Aboensis, diligenti inquisicione et examine factis super controuersia, que vertitur inter dominum Henricum, nunc curatum in Saw, et Ericum [in] Kulla super quibusdam bonis in villa dicta Steensbøle, veraciter comperi, eadem bona predicto Henrico, primo per legiferum ac deinde per alios, quorum interfuerat de talibus iudicare, vt patet in bonis (ͻ: litteris) eorundem, quas diligenter vidi et inspexi, vero jure et integro fuisse adiudicata. Jdcirco mando eidem Erico firmiter ex parte domini regis per presentes, quatenus statim, visis presentibus et auditis, se de predictis bonis celeriter et sine omni impedimento remoueat, committens et assignans eadem bona predicto domino Henrico vel suo vero mandato. Alioquin, si adhuc eadem bona a se [non?] abiecerit, prout legum postulauerit [ordo?], grauius punietur. Scriptum anno Dominj mºcccºxxxvijº, die sancti Andree.
Date: 1337
Language: venaja
Document type: Historiateokset/tapahtumakoosteet/narratiivit

År 1337. … Under denna vinter insmuglade Karelarne Tyskar (= Svenskar) och slogo Ryssarne, (nämligen) många Novgoroder och utländske handlanden i Ladoga och kristna, som bodde i Karelen; men själfva flydde de till Tyska köpingen (= Viborg), och därefter nedhöggo de många kristna från den Tyska köpingen.
Date: 1337
Language: latina
Document type: Kaupungit, Tili- ja pöytäkirjamerkinnät

Anno MCCCXXXVII. Item Hinricus Abo promisit pro concivio ad Martini persolvendo xij oras, pro quibus posuit 1 ollam.
Date: 1338
Language: latina
Document type: Piispat, Asiakirjat

Omnibus presentes litteras inspecturis Benedictus, Dej gracia episcopus Aboensis, salutem in Domino sempiternam. Nouerint vniuersi, quod nos omnia bona nostra, mobilia et immobilia, absque omni excepcione, in villa dicta Mudhusum, parrochia Pargasum sita, per nos personaliter acquisita, soluimus fabrice ecclesie nostre Aboensis pro septuaginta marchis denariorum sweuorum, in quibus racione mutui eidem fabrice tenebamur obligati, pronunciantes nos et successores nostros necnon et heredes nostros ac quoscunque alios, per quos predicta possent jmpeti seu eciam impediri, nullum ius penitus nunc habere vel in posterum habituros jn sepedictis bonis perpetuo memorate fabrice deputatis. Jn cuius solucionis, pronunciacionis, deputacionis euidenciam sigillum nostrum et sigillum capituli nostri presentibus sunt appensa. Datum et actum anno Dominj mºcccº trecesimo octauo, jn profesto apostolorum Philippi et Jacobi.
Date: 1338
Issuing place: Korois
Country: Suomi
Language: latina
Document type: Yksityiset, Asiakirjat

Nouerint vniuersi presentem paginam inspecturj, me, Fulconem, dictum Skelga¹, venerabili patri, domino Aboensi, quoddam pratum duodecim² plaustrorum, juxta curiam meam situm, pro vna timbria cum dimidia bonarum pellium, dictarum bogaskin, in pignus³ tali exposuisse racione, quod si sepedictum pratum infra festum sancti Michaelis iam proximum per me redemptum [non] fuerit et pelles solute, tunc, computato primo pellium precio, pro cuiuslibet plaustri prato dimidiam marcham denariorum jdem dominus Aboensis mihi dabit et pratum sepetactum sibi suisque successoribus cedat perpetuo possidendum. Jn cuius rei euidenciam maiorem sigillum meum vna cum sigillis discretorum virorum, dominj Menichini de Hattilum⁴ ac Hermanni Hundebæch⁵ presentibus sunt appensa. Scriptum Korosum anno Dominj mºcccºxxxviiiº, jn festo apostolorum Philippi et Jacobi.
Date: 1338
Issuing place: Åbo
Country: Suomi
Language: latina
Document type: Yksityiset, Asiakirjat

Omnibus presens scriptum cernentibus Gerardus Paris, ciuis Aboensis, et vxor sua¹, Mecchildis, salutem jn Domino sempiternam. Tenore presencium notum facimus vniuersis, nos venerabili jn Christo patri, domino Benedicto, Dei gracia episcopo Aboensi, curiam nostram in Hyrwisalo² sitam, cum omnibus suis adiacenciis infra sepes et extra, videlicet agris, pratis, siluis, pascuis, piscariis et aliis quibuscunque in humido et sicco sibi attinentibus, pro centum quadraginta³ marchis denariorum sweue monete sub vero et legali vendicionis titulo cum requisicione et beniuolencia propinquorum nostrorum⁴ legaliter et plenarie dimisisse totamque pecuniam, pro predicta curia nobis debitam et promissam, ab eodem venerabili domino integraliter subleuasse. Jn cuius vendicionis testimonium et subleuacionis recognicionem testes, dicti ffastæ, ex vtraque parte nominati, fuerunt hic subscripti; primo videlicet tunc(?)* proconsules Aboenses⁵, Nicolaus Finlandh et Hermannus Clouæri⁶, Friusten** vice aduocatus castri Aboensis, Hermannus Hundebech, Hennichinus Lyndensketh⁷, Conradus pictor, Thorstanus Frukirenmæs, Gerardus Sniællæ***, Nicolaus Estlandh⁸ et alii quam plures consules et ciues ciuitatis eiusdem. Et quamuis tam discretorum testimonia in isto vel maiori negocio (vel⁹) sufficerent, ad cautelam tamen maiorem et perpetui roboris firmitatem sigillum ciuitatis Aboensis ac terre Finlandie necnon et testium inscriptorum¹⁰ petimus presentibus assignari. Datum Abo anno Dominj mcccºxxxviij, jn die sancti Iohannis ante portam latinam.
Date: 1338
Issuing place: Kustö
Country: Suomi
Language: latina
Document type: Piispat, Asiakirjat

Omnibus presentes litteras inspecturis Benedictus, Dei gracia episcopus Aboensis, salutem in Domino sempiternam. Tenore presencium pateat vniuersis, quod litteras infra scriptas, quas habet, vt credimus, Eskillus Eskilli, nepos noster, reuocamus, cassamus et penitus irritamus, primo videlicet quam habet super Øningiaby, aliam quam habet super bonis dictis Hekklinge, quia constat euidenter, quod eidem Eskillo deputaueramus bona equiualencia pro predictis; jtem terciam litteram obligatoriam, quam habet super quinquaginta marcis, vt credimus, Et causa reuocacionis istius tercie littere satis patet et probabitur, si sit opus. Jn cuius reuocacionis, cassacionis et irritacionis euidenciam sigillum nostrum presentibus est appensum. Datum Kuusto anno Dominj mcccºxxxviijº, feria 6:ta proxima ante Symonis et Jude.
Date: 1338
Language: latina
Document type: Piispat, Asiakirjat

Vniuersis et singulis presentes litteras inspecturis, Benedictus, Dei gracia episcopus Aboensis, salutem in Domino sempiternam. Graciam meretur amittere, qui ingratus extiterit gracie sibi facte. Hinc tenore presencium pateat vniuersis, quatenus heredes quicunque gaudeant libere donacionibus omnibus eis per nos factis, tali condicione videlicet, si promiserint, ordinacionem per nos factam super bonis omnibus ad nos pertinentibus in Øningiaby integraliter stare inconcussam. Alioquin reuocamus donacionem de predictis bonis quondam per nos factam. Jn cuius reuocacionis euidenciam sigillum nostrum et sigillum capituli nostri presentibus [sunt] appensa. Actum [anno] Dominj mcccxxxviij, feria sexta ante Symonis et Jude.
Date: 1338
Issuing place: Åbo
Country: Suomi
Language: latina
Document type: Kirkolliset, yleiset, Kirjeet

Venerabili in Christo patri ac domino suo, reuerendo f[r]atri Petro, miseracione diuina archiepiscopo Vpsalensi, capitulum ecclesie Aboensis, tocius deuocionis famulatum, cum omni reuerencia et honore. Quam sit ecclesiis ipsarum dispendiosa vacacio quamque periculosa esse soleat animabus, non solum iura testantur, verum eciam magistra rerum experiencia lucide manifestat. Sane vacante ecclesia nostra Aboensi per mortem reuerendi patris nostri domini B[enedicti], Dei gracia bone memorie quondam episcopi nostri, sub anno Domini m°ccc°xxxviij°, nono kalendas decembris (= nouembris), et ipsius corpore cum reuerencia ecclesiastice tradito sepulture, fuit ab omnibus nobis dominica infra octauam Martini dies concorditer assignatus cum continuacione dierum sequencium ad electionem futuri pontificis celebrandam. Vocatis interim canonicis absentibus et conuenientibus die supradicto ad capitulum Aboense canonicis vniuersis, hortabamur, ut in electione facienda quilibet haberet Deum pro oculis et vtilitatem ecclesie preferret suis propriis comodis et priuatis. Hiis itaque peractis nulloque alio tractatu interueniente, vno de nobis sic dicente: Jn nomine sancte trinitatis ego eligo dominum Hemminggum in episcopum et pastorem ecclesie Aboensis, statim subito et repente surreximus omnes et vnanimiter in dictum dominum Hemminggum consensimus et in continenti eum vna voce et vno spiritu elegimus in nostrum et ecclesie Aboensis episcopum et pastorem, virum utique prouidum, litterarum sciencia, uita et moribus merito commendandum; ad cautelam tamen vnus nostrum vice sua et omnium de capitulo eum elegit sollempniter in hunc modum: Ad honorem Dei omnipotentis, beate Marie semper virginis tociusque curie celestis ego Elauus, canonicus Aboensis, uice mea et omnium de capitulo dominum Hemminggum, concanonicum meum, eligo in nostrum et ecclesie Aboensis episcopum et pastorem, jpsumque sic electum cantando 'Te deum laudamus' ad altare maius perduximus, jpsoque intronizato, ut moris est, electionem sic sollempniter factam publicauimus in communi. Sanctitati igitur vestre humiliter duximus supplicandum, quatinus supradictam electionem, sic canonice celebratam, dignemini confirmare. Vt autem nos electionem nostram taliter celebrasse noscatis, hoc nostre electionis decretum sanctitati vestre sigillo capituli et sigillis nostris priuatis mittimus roboratum. Actum Abo in ecclesia cathedrali ut supra, in octaua sancti Martini.
Date: 1338
Language: latina
Document type: Hagiografia, Historiateokset/tapahtumakoosteet/narratiivit

a) Benedictus swecus, ordinarium predicatorem (= predicatorum) instituit. Huic ortus sancte Birgitte nocte natiuitatis sue reuelatur. Obiit anno MCCCXLVIII:o (= MCCCXXXVIII); in summo choro ad latus beati Hemingi sepelitur. b) Item (anno 1380, die mensis 31 januarii) dixit idem testis (= Petrus Olaui, prior de Alvastra), quod audiuit a domino Hemmingo, episcopo Aboensi, qui dixit se audiuisse a reuerendo et deuoto viro domino Benedicto, antecessori suo, quod adueniente tempore, quo puella Brigida esset nata, idem tunc sacerdos nomine Benedictus, qui tunc erat parochianus seu parochialis clericus* vicinus illius ecclesie, ubi domina Brigida nata fuit, qui dominus Benedictus postea fuit episcopus Aboensis, vite approbate et etatis prouecte, vigilando in oracione vidit nocte quandam nubem lucidam, et in nube sedentem virginem, habentem librum in manu sua, cui sacerdoti ammiranti eadem virgo dixit: nata est, inquit, Birgero quedam filia, cuius vox ammirabilis audietur per mundum.
Date: 1338
Language: venaja
Document type: Historiateokset/tapahtumakoosteet/narratiivit

År 1338. … Denna vår tågade Novgoroderna med posadniken Feodor till Neva, och medan de stodo under Orechov, hade de beskickningar med Tyska (= Svenska) vojevoden Sten; men det vardt ingen fred, utan Novgoroderna återvände till Novgorod. Tyskarne förde mycket krig med Karelarne i Onegatrakten; sedermera uppbrände de jämväl Ladogas förstad, dit de framryckt, men intogo ej staden. Därefter tågade raska Novgorodsbor med vojevoderna och bekrigade Tyska (= Svenska) Gorodetska Karelen och ödelade mycket deras land och uppbrände egendomen och nedhöggo boskapen; och de återvände alla friska med fångar. Samma år kommo Tyskarne från köpingen att bekriga Toldoga, och därifrån tågade de till Vodska landet, men intogo ingenting, ty de hade aktat sig. Och Koporierne uttågade med Feodor Vasiljevitsch och slogo dem; och där blef Michail Koporianin, en duglig karl, dödad och hästen under Feodor sårad utan att han själf tog någon skada: de hade nämligen uttågat med ett ringa antal. Men furst Narimont var i Litthaven; och de skickade många bud efter honom, och han kom icke, och han lät till och med föra sin son, vid namn Alexander, ut från Orechov och kvarlämnade endast sin ståthållare. … Samma vinter skickades af vojevoden Patrik från Tyska köpingen Viborg sändebud till Novgorod angående fred, sägande 'Svenska fursten ger icke ut det att något fredsbrott med Novgorod inträffat, men att vojevoden Sten åstadkommit det efter eget hufvud'. Och Novgoroderna skickade Kusma Tverdislavitsch och Alexander Borisovitsch såsom sändebud, och dessa medförde fred, afslutad efter det fredsfördrag, som blifvit ingånget med storfursten Jurij vid Neva. Men angående Kobylitska Karelen skulle beskickning afgå till den Svenska fursten.
Date: 1339
Language: latina
Document type: Paikallishallinto, Asiakirjat

Omnibus presens scriptum cernentibus Steno Thurszon, aduocatus Wyborgensis, salutem in Domino sempiternam. Tenore presencium protestans publice recognosco, me iusto ex debito obligatum teneri prudentibus viris ac discretis dominis consulibus ciuitatis Reualiensis vniuersis in sedecim marcis argenti et octo øras, quas pro vna lasta carnium ad vsus meos exposuerunt, in proxima dominica carnispriuii sine aliquo impedimento finaliter persoluendas. In cuius protestacionis et recognicionis testimonium sigillum meum presentibus est appensum. Datum anno Domini mcccxxx nono, in die Georgii martyris gloriosi.
Date: 1339
Language: latina
Document type: Kirkolliset, yleiset, Asiakirjat

Omnibus presens scriptum cernentibus Elauus, canonicus Aboensis, salutem in Domino sempiternam. Tenore presencium recognosco, me viro discreto domino Laurencio, canonico Vpsalensi, et sue ecclesie Valentunum in viginti quatuor marchis denariorum Sweue monete nunc currentis vel ipsarum valore, ante festum sancti Johannis baptiste proximo venturum vtique persoluendis, fore veraciter obligatum. Jn cuius euidenciam sigillum meum presentibus est appensum. Scriptum anno Domini m°ccc°xxx° nono, in aduincula sancti Petri.
Date: 1339
Language: venaja
Document type: Historiateokset/tapahtumakoosteet/narratiivit

År 1339. … Detta år affärdade Novgoroderna Kusma Tverdislavitsch och Alexander Borisovitsch jämte följeslagare, och från ärkebiskopen dess systerson Matvei, öfver hafvet såsom sändebud till Svenska fursten; och de foro till honom i Murmanska landet (= Norge), till staden Lüdovl (sannolikt Lödöse) och afslutade fred enligt gamla bref; men angående Karelarne sade de sålunda: 'om våra rymma till eder, huggen dem eller hängen dem; eller om edra komma till oss, göra vi på samma sätt med dem, på det de icke må lisma emellan oss. Men dessa utleverera vi icke; de äro kristnade till vår tro, och dessutom äro icke många af dem kvar; annars hafva alla genom Guds vrede dött'.
Date: 1340
Issuing place: Kyrkslätt
Country: Suomi
Language: latina
Document type: Yksityiset, Asiakirjat

Nouerint vniuersi, quod ego Iohannes in Steensbole recognosco me leuasse a venerabili jn Christo patri (ͻ: -tre), domino Hemingo, permissione diuina episcopo Aboensi, illas xl marcas denariorum, jn quibus predecessor suus, dominus B[enedictus], bone memorie, condam episcopus Aboensis, patri meo tenebatur obligatus, pro quibus eundem dominum meum H[emmingum], tam ex parte mea, quam fratris mei, liberum reddo et quitatum. Preterea recognosco me debere sibi dare quolibet anno xx marcas denariorum sweuorum nunc currencium vel earum valorem jn pecoribus et bytyro seu aliud (ͻ: aliis) rebus, prout solent recipere mercatores, de exaccione jn parrochia Borga et capellis sibi annexis,* ac eciam [sigilla] virorum, dominorum Henrici de Borga, Ærnwasti jn Kirkislæt, Nicolai Vellus et Pauli de Tenala, quia proprium sigillum non habeo, presentibus sunt appensa Datum jn Kirkislæt anno Dominj mºcccºxlº, feria 2:da post dominicam Reminiscere.
Date: 1340
Issuing place: Avignon
Country: Ranska
Language: latina
Document type: Paavi ja kuuria, Kirjeet

Benedictus episcopus, seruus seruorum Dej, dilectis filiis preposito, decano et archidiacono ecclesie V[p]salensis¹ salutem et apostolicam benediccionem. Querelam dilecti filij Henrici Hartmannj, rectoris ecclesie de Saxamækj², Aboensis dyocesis, accepimus continentem, quod licet priori generalj et fratribus ordinis predicatorum per apostolice sedis priuilegium indultum fore dicatur, vt possint habere altare portatile, super quo in locis et villis quibuslibet, sine preiudicio tamen parrochialium ecclesiarum, missam et alia diuina officia celebrare valeant, tamen prior et fratres domus dictis³ (ͻ: -ti) ordinis prope ciuitatem Aboensem, pretextu indultj huiusmodi, in parrochia dicte ecclesie Saxamæke⁴ super altare portatilj missam et alia diuina officia celebrare et ad missam et diuina huiusmodj parrochianos dicte ecclesie conuocare et oblaciones recipere ac in vsus suos conuertere propria temeritate presumunt, in eorundem rectoris⁵ et ecclesie preiudicium et grauamen. Cum autem dictus rector, sicut⁶ asserit, dictorum prioris et fratrvm dicte domus potenciam merito perhorrescens, eos infra ciuitatem seu dyocesim Aboensem nequeat⁷ conuenire secure, discrecioni vestre per apostolica scripta mandamus, quatenus, vocatis qui fuerint euocandj et auditis hincinde propositis, quod iustum fuerit, appellacione remota, decernatis, facientes, quod decreueritis, per censuram ecclesiasticam firmiter obseruarj. Testes autem, qui fuerint nominatj, si se gracia, odio uel timore subtraxerint, censura similj, appellacione cessante, cogatis veritati testimonium perhibere, non obstante, si eidem ordinj a sede apostolica sit indultum, quod persone eiusdem ordinis ad iudicium aut suspendj uel excommvnicari sev ipsi uel dictj ordinis loca interdici non possint, per litteras apostolicas non facientes plenam et expressam ac de verbo ad verbum de indulto huiusmodi mencionem et qualibet alia dicte sedis indulgencia generalj uel specialj, cuiuscunque tenoris existat, per quam presentibus non expressam uel totaliter non insertam nostre iurisdiccionis explicacio in hac parte valeat quomodolibet impediri, que quoad hoc ipsis volumus aliquatenus suffragari. Quod si non omnes hiis exequendis potueritis⁸ interesse, duo vestrum nichilominus exequantur. Datum Auinione v⁹ kalendas Junii pontificatus nostri anno sexto.